На основу члана 37. став 1. тачка 37. Статута Општине Инђија («Службени лист општина Срема» број 9/13)

Скупштина општине Инђија, на седници одржаној дана 14.фебруара 2018. године, донела је

**О Д Л У К У**

**О ПРИСТУПАЊУ РЕАЛИЗАЦИЈИ ПРОЈЕКТА**

**„РЕКОНСТРУКЦИЈА ПУТА ОД РАСКРСНИЦЕ СА ДРЖАВНИМ ПУТЕМ IIА-100 ДО ХОТЕЛА НОРЦЕВ НА ФРУШКОЈ ГОРИ**

**I**

Приступа се реализацији пројекта „Реконструкција пута од раскрснице са државним путем IIА-100до хотела Норцев на Фрушкој гори“ а на основу Идејног пројекта израђеног од стране привредног друштва „АДОМНЕ“ доо Нови Сад.

**II**

Процењена вредност радова износи 304.615.935,60 динара са ПДВ-ом.

Пројекат из тачке I ове Одлуке уз износу од 294.466.338,50 динара финансира Управа за капитална улагања Аутономне покрајине Војводине, Нови Сад, Булевар Михајла Пупина 16, а остатак средстава у износу од 10.149.597,10 динара обезбеђена су у буџету општин Инђија за 2018. годину.

**III**

Избор извођача радова из тачке I ове Одлуке извршиће се путем јавне набавке у складу са одредбама Закона о јавним набавкама („Службени гласник РС“ бр. 124/12, 14/15 и 68/15).

**IV**

Овлашћује се Председник општине Инђија, да у складу са Законом о јавним набавкама и Сагласношћу Управе за капитална улагања Аутономне покрајине Војводине број 136-404-24/2018-03/1 од 24.01.2018. године за покретање поступка јавне набавке донесе Одлуку о покретању поступка јавне набавке избора извођача радова и Решењем образује Комисију за спровођење поступка јавне набавке.

**V**

О реализацији ове одлуке стараће се Општинска управа општине Инђија.

**СКУПШТИНА ОПШТИНЕ ИНЂИЈА**

**Број:35-53/2018-I Председник,**

**Дана:14.фебруара2018.године**

**И н ђ и ј а Милан Предојевић**

**О б р а з л о ж е њ е**

Између Града Новог Сада, Општина Инђија, Ириг и Сремски Карловци закључен је Протокол о сарадњи којим се успоставља сарадња у циљу заједничког интереса у области развоја и унапређења саобраћајне инфраструктуре, а ради унапређења и подстицања развоја туризма и стварања предуслова за одрживи друштвени и економски развој у Атономној покрајини Војводини, који Протокол је прихваћен од стране Општинског већа општине Инђија закључком број 06-30/2017-III од 28. фебруара 2017. године. Овим Протоколом потписнице протокола успостављају сарадњу у сврху реконструкције пута на Фрушкој гори и то пута који води од раскрснице државног пута II-А реда бр. 100 на Банстолу (наспрам скретања за Чортановце) до хотела Норцев, те сагласно одређују да Општина Инђија преузима активности у сврху реализације пројекта реконструкције пута, да спроведе поступак јавне набавке за избор пројектанта за реконструкцију пута, а да по обезбеђивању средстава из других извора спроведе поступак јавне набавке за избор извођача радова, закључи уговор са финансијером овог пројекта и извођачем радова и уговор за вршење стручног надзора над извођењем радова, као и да Општина Инђија ради обезбеђења финансијских средстава за финансирање овог пројекта поднесе пријаву предлога пројекта на јавне конкурсе за финансирање и суфинасирање пројеката у области саобраћајне инфраструктуре.

Процењена вредност пројекта износи 253.846.613,00 динара без обрачунатог ПДВ-а, односно 304.615.935,60 динара са ПДВ-ом.

Општина Инђија је конкурисала код Управе за капитална улагања Аутономне покрајине Војводине ради обезбеђења финансијских средстава, а дана 05.10.2017. године између Управе за капитална улагања Аутномне покрајине Војводине и Општине Инђија закључен је уговор о преносу средстава по јавном конкурсу за финансирање и суфинансирање пројеката у области саобраћајне инфраструктуре који за предмет има пренос средстава Општини Инђија за финансирање пројекта „Реконструкција пута од раскрснице са државним путем IIА-100 до хотела Норцев на Фрушкој гори“ у износу од 294.466.338,50 динара.

Недостајући износ средстава до износа процењене вредности пројекта обезбеђен је у Буџету општине Инђија за 2018. годину.

Општина Инђија, као корисник средстава, покреће и спроводи поступак јавне набавке за потребе реализације пројекта, уз претходну сагласност Управе за капитална улагања АП Војводине, која је актом број 136-404-24/2018-03/1 од 24.01.2018. године дала своју сагласност.

С обзиром на изнето, предлаже се Скупштини општине да Одлуку о приступању реализацији пројекта „Реконструкција пута од раскрснице са државним путем IIА-100до хотела Норцев на Фрушкој гори“, донесе у тексту како је дат у материјалу.

Општинска управа општине Инђија

Одељење за привреду и инвестиције